**РЕПУБЛИКА СРПСКА**

**ОПШТИНА ХАН ПИЈЕСАК**

**СКУПШТИНА ОПШТИНЕ**

Број: 01-022-12/24

Дана: 30.01.2024.године

 На основу члана 39. и 89. став (2) Закона о локалној самоуправи Републике Српске („Службени гласник Републике Српске“ број 97/16 и 36/19), члана 37. став (2) тачка 9. Статута општине Хан Пијесак („Службени гласник општине Хан Пијесак“ број 10/17), Скупштина општине Хан Пијесак на 24. редовној сједници одржаној дана 30.01.2024. године **д о н о с и :**

**П Р О Г Р А М**

**подстицаја пољопривредне производње за 2024. годину**

**Члан 1.**

 Овим Програмом прописују се услови за расподјелу средстава за пољопривреду у износу 190.000,00 КМ, предвиђених *Буџетом* општине Хан Пијесак за 2024. годину на позицији 414141, које морају да испуњавају пољопривреднa газдинства да би остварили право на новчане подстицаје и друге видове помоћи.

Овај Програм дефинише поступак за остваривање права на подстицаје, врсту, висину и начин исплате новчаних подстицаја, контролу и надзор приликом остваривања подстицаја, обавезе које морају да испуне корисници, као и потребну документацију.

**Члан 2.**

Право на новчане подстицаје имају корисници: физичка лица са пребивалиштем, односно правна лица са сједиштем у општини Хан Пијесак, који обављају пољопривредну производњу на подручју општине Хан Пијесак.

Под „корисником“ подразумијевају се регистрована комерцијална и некомерцијална пољопривредна газдинства те правна лица која као претежну дјелатност обављају дјелатност пољопривредне производње, као и да су уписани у регистар газдинстава у АПИФ-у са ажурираним подацима за 2024. годину.

**Члан 3.**

 Захтјев за остваривање права на новчане подстицаје и документацију, корисници подносе на начин и у роковима прописану овим Програмом на прописаним обрасцима који се налазе у прилогу овог програма и чине његов саставни дио.

**Члан 4.**

 Поступак расподјеле средстава, контролу и извјештавање спровшће Комисија за подстицаје, коју ће посебним актом именовати Начелник општине у року од 10 дана од дана ступања на снагу овог Програма.

 Комисија за подстицаје броји 5 чланова од којих су два из реда службеника Општинске управе (од којих је један службеник задужен за послове пољопривреде који обавља административне, стручне и друге послове за потребе Комисије), два представника пољопривредних произвођача и један члан из реда одборника.

**Члан 5.**

 Подстицајна средства овим програмом биће исплаћена за подршку директној производњи у сточарству, како слиједи:

1. Премија за производњу млијека у износу од 0,10 КМ/литар произведеног и предатог млијека

2. Премија за узгој квалитетно-приплодних грла у систему крава-теле у износу до 200,00 КМ/по грлу

3. Премија за узгој квалитетно-приплодних крмача и супрасних назимица у износу до 150,00 КМ/по грлу

4. Премија за узгој квалитетно-приплодних оваца у износу до 20,00 КМ/по грлу

5. Суфинансирање млијечних картона у износу од 30,00 КМ по једном млијечном картону

 Укупан износ средстава за мјеру под редним бројем 1. износи 160.000,00 КМ, за мјеру под редним бројем 2. износи 5.000,00 КМ, за мјеру под редним бројем 3. износи 3.000,00 КМ, за мјеру под редним бројем 4. износи 6.000,00 КМ и за мјеру под редним бројем 5. износи 16.000,00 КМ.

 Средства се исплаћују у току године до наведеног износа, сразмјерно поднесеним захтјевима.

 Уколико се по једној мјери не утроше сва средства, иста ће се користити за финансирање друге мјере, уколико се за ту мјеру претходно утроше планирана средства.

**Члан 6.**

Право на подстицајна средства из члана 5. став 1. тачка 1. могу остварити корисници за произведено кравље млијеко уколико га испоручују регистрованим откупљивачима или прерађивачима млијека, што се утврђује на основу овјерених спискова од стране откупљивача које ће прибавити Општина Хан Пијесак прије ступања на снагу овог програма.

 Право на подстицајна средства корисници остварују на основу захтјева (Образац бр. 1а за физичка лица и Образац бр. 1б за правна лица) уз који прилажу:

- Физичка лица: копију личне карте, потврду о упису у регистар пољопривредних газдинстава са ажурираним подацима за 2024. годину, копију картице текућег рачуна.

- Правна лица: Актуелни извод из судског регистра (копија) или копију рјешења о регистрацији са свим измјенама, потврду о упису у регистар пољопривредних газдинстава са ажурираним подацима за 2024. годину, уговор са банком о отварању жиро-рачуна (копија).

 Захтјев се подноси једном у току године, а право се остварује од мјесеца у коме је захтјев поднешен.

 Подстицајна средства ће се исплаћивати мјесечно у року од 15 дана од истека мјесеца на основу спискова које доставља откупљивач млијека уз који се прилаже:

- списак са наведеним личним подацима произвођача млијека, откупљеним количинама и бројевима жиро рачуна.

 Начелник општине доноси одлуку о исплати подстицајних средстава за сваки мјесец на основу препоруке Комисије која претходно утврђује испуњеност услова.

**Члан 7.**

Право на подстицајна средства из члана 5. став 1. тачка 2. могу остварити корисници који се искључиво баве узгојем квалитетно-приплодних грла чистих месних раса у складу са Рјешењем о утврђивању листе раса, сојева, хибрида и крижанаца домаћих животиња које се узгајају у Републици Српској ("Службени гласник Републике Српске", број 40/16), а које дају потомство и од којих је једини приход прираст телета.

 Право на подстицајна средства корисници остварују на основу захтјева (Образац бр. 2а за физичка лица и Образац бр. 2б за правна лица) уз који прилажу:

- Физичка лица: копију личне карте, потврду о упису у регистар пољопривредних газдинстава са ажурираним подацима за 2024. годину, копију картице текућег рачуна, копије пасоша крава или педигреа, копије пасоша бика уписаног у Централни регистар уколико је осјеменитељ, копије картона употребе у приплоду и регистра телади.

- Правна лица: актуелни извод из судског регистра (копија) или копију рјешења о регистрацији са свим измјенама, потврду о упису у регистар пољопривредних газдинстава са ажурираним подацима за 2024. годину, уговор са банком о отварању жиро-рачуна (копија), копије пасоша крава или педигреа, копије пасоша бика уписаног у Централни регистар уколико је осјеменитељ, копије картона употребе у приплоду и регистра телади.

 Захтјев се подноси до 30. септембра текуће године.

 Начелник општине доноси одлуку о исплати подстицајних средстава на основу препоруке Комисије која претходно утврђује испуњеност услова по сваком појединачном захтјеву.

 Задатак Комисије је да изађе на лице мјеста и утврди стање на пољопривредном газдинству, сачини записник и на основу приложене документације и записника са лица мјеста да препоруку за исплату средстава.

**Члан 8.**

 Право на подстицајна средства из члана 5. став 1. тачка 3. могу остварити корисници који се баве узгојем квалитетно-приплодних крмача и супрасних назимица и чије основно стадо има најмање 10 грла (крмача и супрасних назимица заједно).

 Право на подстицајна средства корисници остварују на основу захтјева (Образац бр. 3а за физичка лица и Образац бр. 3б за правна лица) уз који прилажу:

- Физичка лица: копију личне карте, потврду о упису у регистар пољопривредних газдинстава са ажурираним подацима за 2024. годину, Извјештај Ветеринарске станице Хан Пијесак о броју грла са преписом картона употребе у приплоду за приплодне крмаче и супрасне назимице.

- Правна лица: актуелни извод из судског регистра (копија) или копију рјешења о регистрацији са свим измјенама, потврду о упису у регистар пољопривредних газдинстава са ажурираним подацима за 2024. годину, уговор са банком о отварању жиро-рачуна (копија), Извјештај Ветеринарске станице Хан Пијесак о броју грла са преписом картона употребе у приплоду за приплодне крмаче и супрасне назимице.

 Захтјев се подноси до 30. септембра текуће године.

 Начелник општине доноси одлуку о исплати подстицајних средстава на основу препоруке Комисије која претходно утврђује испуњеност услова по сваком појединачном захтјеву.

 Задатак Комисије је да изађе на лице мјеста и утврди стање на пољопривредном газдинству, сачини записник и на основу приложене документације и записника са лица мјеста да препоруку за исплату средстава.

**Члан 9.**

 Право на подстицајна средства из члана 5. став 1. тачка 4. могу остварити корисници који се баве узгојем квалитетно-приплодних оваца и чије основно стадо има најмање 50 оваца.

 Право на подстицајна средства корисници остварују на основу захтјева (Образац бр. 4а за физичка лица и Образац бр. 4б за правна лица) уз који прилажу:

- Физичка лица: копију личне карте, потврду о упису у регистар пољопривредних газдинстава са ажурираним подацима за 2024. годину, Образац о обиљежавању животиња.

- Правна лица: актуелни извод из судског регистра (копија) или копију рјешења о регистрацији са свим измјенама, потврду о упису у регистар пољопривредних газдинстава са ажурираним подацима за 2024. годину, уговор са банком о отварању жиро-рачуна (копија), Образац о обиљежавању животиња.

 Захтјев се подноси до 30. септембра текуће године.

 Начелник општине доноси одлуку о исплати подстицајних средстава на основу препоруке Комисије која претходно утврђује испуњеност услова по сваком појединачном захтјеву.

 Задатак Комисије је да изађе на лице мјеста и утврди стање на пољопривредном газдинству, сачини записник и на основу приложене документације и записника са лица мјеста да препоруку за исплату средстава.

**Члан 10.**

Подстицајна средства за суфинансирање млијечних картона из члана 5. став 1. тачка 5. остварују пољопривредни произвођачи са подручја општине Хан Пијесак, који су чланови регистрованих пољопривредних удружења са сједиштем у општини Хан Пијесак.

 Средства се испаћују на основу захтјева пољопривредног удружења, а удружење сноси одговорност и води евиденцију о пољопривредним произвођачима који испуњавају услове за добијање финансијских средстава. Захтјеви се подносе на основу фактура за издате млијечне картоне од надлежне ветеринарске амбуланте, уз који се прилаже и доказ о регистрацији и жиро рачуну за удружење.

**Члан 11.**

Корисник подстицајних средстава за кога се утврди да је дао лажне податке, или да је на било који други начин злоупотријебио подстицајна средства предвиђена овим Програмом, дужан је вратити уплаћена средства те губи право на ову врсту подстицаја у наредне 3 (три) године.

**Члан 12.**

За реализацију овог програма задужују се Начелник општине и Одјељење за управљање развојем, привреду, финансије и друштвене дјелатности.

**Члан 13.**

 Овај Програм ступа на снагу даном доношења, а објавиће се у „Службеном гласнику општине Хан Пијесак“.

ПРЕДСЈЕДНИЦА СКУПШТИНЕ

 Кристина Стојановић, дипл.ек.